Hans Melhus sr

Hans Melhus (født 23. juli 1863 på Inderøy, død 12. oktober 1949) var gårdbruker på Melhus Søndre og ordfører i Inderøy 1917–1919 og 1923-1925; først for Venstre, deretter for Bondepartiet.  «Kjent Inderøy-bonde død». Nord-Trøndelag og Inntrøndelagen, 18.10.1949 Han var også varaordfører 1905–13.

Han var styreformann for Sundnæs brænderi 1912–32. Sønnen, kjemiingeniør Fredrik Melhus var disponent ved brenneriet fra 1945.  Hans Melhus hadde også verv som styremedlem, revisor og forstanderskapsmedlem i Inderøy Sparebank. I 1910 var han med i komiteen for å etablere det første gamlehjemmet i Inderøy,  Hans var også med i det første styret i Inderøy bondelag (da Inderøens Landmandsforbund) i 1907. 

Da Bondepartiet første gang stilte liste ved kommunevalg i Inderøy i 1922, fikk de 14 av de 24 plassene i kommunestyret, og både ordfører og varaordfører.«Kommunevalgene». Nord-Trøndelag, 27.10.1922«Fraa Inderøy nye heradstyre». Indherreds-Posten, 14.12.1922

Kona Tale Melhus arbeidet som lærer. Sønnen Hans Melhus jr, som overtok gården etter faren i 1932,  var senere ordfører i Inderøy 1952–1957 og 1959.

 Referanser 

Kategori:Ordførere i Inderøy
Kategori:Venstre-ordførere i Nord-Trøndelag
Kategori:Sp-ordførere i Nord-Trøndelag
Kategori:Norske bønder
Kategori:Personer fra Inderøy kommune
Kategori:Fødsler i 1863
Kategori:Dødsfall i 1949